Валфиш

Валфиш (германски: Walfisch) — ненаселен германски остров, сместен во Висмарскиот Залив во Балтичкото Море. Се наоѓа помеѓу градот Висмар (околу 4,5 километри северно) и островот Пел. Многу рамниот остров има површина од околу 20 хектари и е природен резерват. Историја Во текот на Триесетгодишната војна постоела тврдина на островот, која денес е главно под вода. Остатоци од неа и денес се пронаоѓаат преку аеро археологија. Тврдината на Валфиш била уништена во 1717 година по Северните војни.